als_Latn dik_Latn sag_Latn
Kanë kaluar 23 vite dhe memoria nuk është më e freskët. Kapiteni Hysen Zmijani e kujton turbullt historinë e humbjes 9-0 në Spanjë, në një vit që nuk mund të krahasohet me këtë të tanishmin për nga performanca e skuadrës përfaqësuese. Ishte një ndeshje e luajtur në një vit të vështirë.
– Pavarësisht se ka kaluar pothuajse një çerek shekulli, humbje me shifra të atilla nuk është se ndodhin shpesh. Cili është opinioni juaj? – Në atë kohë ne ishim në vështirësi të madhe, por ndoshta edhe inferiorë ndaj përfaqësueseve titullare të Europës. Ndërkohë që më duhet të them se Spanja kishte një skuadër e madhe. Ndoshta jo si kjo e sotmja, që dominon jo vetëm kontinentin, por sidoqoftë nga emra të spikatur në futbollin e asaj kohe. – Por sidoqoftë ishte një përfundim 9-0, që edhe kur je i vogël është i pazakontë? – Duhet t’ju konfirmoj, që në atë kohë kishte një ndryshim të madh me ata që përbëjnë skuadrën përfaqësuese të viteve të fundit. Merrnim pjesë rrallë në aktivitete të këtij niveli dhe për më tepër e kishim mendjen për të marrë ndonjë bluzë. Jam i sigurt, që nëse këto radhë i lexon ndonjë nga këta të brezit të ri, as që ka për t’i besuar. – Çfarë ndryshimi kanë këta që na përfaqësojnë tani, qoftë duke u nisur edhe nga cilësia? – Nuk dua t’i gjykoj nga cilësia, por në një gjë janë në avantazh. Luajnë pothuajse të gjithë jashtë vendit dhe kështu që nuk kanë më fobi, pavarësisht nga kundërshtarët që kanë përballë. Pra në këto kushte, ne të atëhershmit nuk ishim në kushte të barabarta me këta të tanishmit.
Spanjë – Shqipëri 9-0 19 dhjetor 1990, në stadiumin ”Ramon Sanchez Pizjuan” të Sevilias Shqipëria: Arapi, Dëma, Ibro, Stafa, Zmijani, Ferko (55’ Josa), Kola (35’ Demollari), Lekbello, Millo, Tahiri, Kushta. Tr: A.Sulaj Shënues: 21’ Amor, 24’, 65’ Munoz, 31’, 57’, 68’, 88’ Butragenjo, 40’ Hiero, 78’ Bakero
als_Latn als_Latn uzn_Latn